b"\n_START_ARTICLE_\nGlobal Geosites d'Espanya\n_START_SECTION_\nHist\xc3\xb2ria\n_START_PARAGRAPH_\nL'Institut Geol\xc3\xb2gic i Miner d'Espanya va comen\xc3\xa7ar el 1999 l'enc\xc3\xa0rrec de realitzar l'inventari dels Global Geosites espanyols, pel que va formar un equip multidisciplinari i va consultar 55 institucions espanyoles, que inclo\xc3\xafen tots els departaments de geologia o mineria de les universitats espanyoles, aix\xc3\xad com a tots els centres de recerca i societats cient\xc3\xadfiques relacionades amb les Ci\xc3\xa8ncies de la Terra. D'aquestes consultes va sorgir el marc dels contextos geol\xc3\xb2gics de rellev\xc3\xa0ncia internacional representats a Espanya. Entre 2001 i 2007, un equip de 44 especialistes procedents de diferents institucions va seleccionar i va descriure els 144 llocs que millor representaven aquells contextos. La Comissi\xc3\xb3 de Patrimoni Geol\xc3\xb2gic de la Societat Geol\xc3\xb2gica d'Espanya i l'Il\xc2\xb7lustre Col\xc2\xb7legi Oficial de Ge\xc3\xb2legs d'Espanya van utilitzar la llista dels llavors 20 contextos geol\xc3\xb2gics del projecte Global Geosites d'Espanya per a les seves al\xc2\xb7legacions i esmenes a la Llei 42/2007 de \xc2\xabPatrimoni Natural i de la Biodiversitat\xc2\xbb, en la qual per primera vegada es contempla la protecci\xc3\xb3 de la geodiversitat a Espanya. La llista figura com annex VIII-2 de la citada Llei.  El desembre de 2013, despr\xc3\xa9s de tenir en compte les al\xc2\xb7legacions presentades, es va fixar definitivament la llista de contextos geol\xc3\xb2gics."